ভারতীয় জনতা পার্টি
ভারতের সাধারণ নির্বাচন, ১৯৯৮ সালের সাধারণ নির্বাচনের পর বিজেপি-নেতৃত্বাধীন জাতীয় গণতান্ত্রিক জোট বা এনডিএ এক বছরের জন্য অটলবিহারী বাজপেয়ীর প্রধানমন্ত্রীত্বে সরকার গঠন করে। পরবর্তী নির্বাচনে এনডিএ আবার অটলবিহারী বাজপেয়ীর নেতৃত্বেই সরকার গঠন করেছিল। এই সরকার পূর্ণ সময়ের জন্য স্থায়ী হয়। এটিই ছিল ভারতের প্রথম পূর্ণ সময়ের অ-কংগ্রেসি সরকার। ২০০৪ সালের সাধারণ নির্বাচনে এনডিএ অপ্রত্যাশিতভাবে পরাজিত হয়। এরপর দশ বছর বিজেপি ছিল ভারতের প্রধান বিরোধী দল। ২০১৪ সালের সাধারণ নির্বাচনে গুজরাতের দীর্ঘকালীন মুখ্যমন্ত্রী নরেন্দ্র মোদীর নেতৃত্বে বিজেপি পুনরায় বিপুল ভোটে জয়ী হয়। সেই থেকে নরেন্দ্র মোদীর প্রধানমন্ত্রিত্বে এনডিএ সরকার ভারতে ক্ষমতাসীন রয়েছে। ২০১৫ সালের মার্চ মাসের হিসেব অনুসারে, ভারতের ১৩টি রাজ্যে এনডিএ-নেতৃত্বাধীন সরকার রয়েছে।
ভারতের সাধারণ নির্বাচন, ১৯৯৬
দ্বিতীয় সংখ্যাগরিষ্ঠ দল ভারতীয় জাতীয় কংগ্রেস সরকার গঠন করতে মন করেনি। তার সাথে দলটি জনতা দল প্রমুখ্য বহু ছোট ছোট দলকে একত্রিত করে গঠিত করা সংযুক্ত মোর্চাকে সমর্থন জানাতে সিদ্ধান্ত নেয়। প্রধান মন্ত্রীরূপে শপত নেন কর্ণাটকের মুখ্যমন্ত্রী এইচ ডি দেবে গৌড়াই। কিন্তু এবছর কংগ্রেস সমর্থন উঠিয়ে নেয়, যার ফলে সরকারটি সংকটের মুখে পড়ে। অবশেষে পুনর্নিবাচন এড়িয়ে চলতে দু'পক্ষের মধ্যে বোঝাপড়া হয়। এই বোঝাপড়া শেষে কংগ্রেস একজন নতুন নেতা ইন্দের কুমার গুজরাল-এর অধীনে গঠন হওয়া সংযুক্ত মোর্চা সরকারটিকে সমর্থন করতে রাজী হয়। সরকারি গুরুত্বপূর্ণ সিদ্ধান্তগুলি কংগ্রেসের সাথে আলোচনা না করে গ্রহণ করতে বাধা আরোপ করা হয়। ১৯৯৭র ২১ এপ্রিলে গুজরাল প্রধান মন্ত্রীর শপথ গ্রহণ করেন।